Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2021/C 118/08)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

ILMOITUS VAKIOMUUTOKSESTA YHTENÄISEEN ASIAKIRJAAN

”TORO”

PDO-ES-A0886-AM04

Tiedonannon päivämäärä: 11.1.2021

HYVÄKSYTYN MUUTOKSEN KUVAUS JA PERUSTELUT

1. Muutos aistinvaraisiin ominaisuuksiin viinityypin mukaan

KUVAUS

Suojattujen viinien aistinvaraista kuvausta on muutettu.

Tämä muutos koskee tuote-eritelmän 2 kohdan b alakohtaa ja yhtenäisen asiakirjan 4 kohtaa.

Muutoksen/muutosten tyyppi: VAKIO (muutos koskee yhtenäistä asiakirjaa). Tämä muutos koskee aistinvaraisten ominaisuuksien kuvauksen mukauttamista aistinvaraisen arvioinnin helpottamiseksi. Se ei aiheuta olennaista muutosta tuotteeseen, vaan tuote säilyttää luonnon ja inhimillisten tekijöiden välisestä vuorovaikutuksesta aiheutuvat ominaisuutensa ja profiilin, joita käsitellään yhteyden kuvauksessa. Tämän vuoksi katsotaan, ettei tämä muutos kuulu mihinkään asetuksen (EU) 2019/33 14 artiklan 1 kohdassa säädetyistä muutostyypeistä.

PERUSTELUT

Koska sääntelyneuvosto soveltaa sertifiointitehtävässään standardia UNE-EN-ISO 17065 (sääntelyneuvosto on parhaillaan akkreditointimenettelyssä), suojattujen viinien aistinvaraista kuvausta on tarpeen muuttaa siten, että viinien ominaisuudet voidaan yhdistää aistinvaraisiin asiasanoihin arviointipaneelissa, joka täyttää UNE-EN-ISO 17025 -standardissa vahvistetut vaatimukset.

2. Viininvalmistusedellytysten muuttaminen (viininvalmistusmenetelmät: viiniyttämistä koskevat rajoitukset)

KUVAUS

Valko- ja punaviineissä olevien rypälelajikkeiden vähimmäisprosenttiosuuksia on muutettu.

Tämä muutos koskee tuote-eritelmän 3 kohdan b alakohtaa ja yhtenäisen asiakirjan 5.a kohtaa.

Kyseessä on vakiomuutos (muutos koskee yhtenäistä asiakirjaa), koska tämä lajikekoostumuksen mukauttaminen ei muuta kyseisten viinien olennaisia ominaisuuksia, sillä nämä muutokset eivät muuta tuotteen eli alkuperänimityksellä suojatun Toro-viinin olennaisia ominaisuuksia, jotka johtuvat luonnon ja inhimillisten tekijöiden yhteisvaikutuksesta. Muutos ei kumoa maantieteellistä yhteyttä, joten tämän vuoksi katsotaan, ettei tämä muutos kuulu mihinkään asetuksen (EU) 2019/33 14 artiklan 1 kohdassa säädetyistä muutostyypeistä.

PERUSTELUT

Valko- ja punaviinilajikkeiden vähimmäisprosenttiosuuksia on muutettava uusien valmistustekniikoiden ja markkinoilla vallitsevien mieltymysten vuoksi sekä käyttöön otettujen uusien toissijaisten lajikkeiden huomioon ottamiseksi.

3. Tinta de Toro -lajikkeen hehtaarikohtaisen enimmäistuotoksen nostaminen 6 000 kilogrammasta 7 500 kilogrammaan hehtaaria kohden

KUVAUS

Tinta de Toro -lajikkeen hehtaarikohtaista enimmäistuotosta on nostettu.

Tämä muutos koskee tuote-eritelmän 5 kohtaa ja yhtenäisen asiakirjan 5.b kohtaa.

Tätä muutosta, jolla muutetaan yhtenäistä asiakirjaa, pidetään vakiomuutoksena, koska se ei aiheuta olennaista muutosta suojattuun tuotteeseen, vaan tuote säilyttää maantieteellisen yhteyden kuvauksessa käsitellyt ominaisuudet ja profiilin, jotka aiheutuvat luonnon ja inhimillisten tekijöiden välisestä vuorovaikutuksesta. Muutos ei siksi kuulu mihinkään asetuksen (EU) 2019/33 14 artiklan 1 kohdassa säädetyistä muutostyypeistä.

PERUSTELUT

Alkuperänimityksellä suojatun Toro-viinin tuotantoalueella on tällä hetkellä Tinta de Toro -lajiketta 5 226 hehtaaria, josta 1 543 hehtaarin eli 29,5 prosentin viljelyssä käytetään köynnöstukia. Joidenkin lajikkeiden, kuten Tinta de Toron, alasilmut ovat hyvin hedelmälliset, mikä mahdollistaa halutun tuotoksen saavuttamisen kaksoisrunkoisella leikkauksella, joka on tavallisin alkuperänimityksellä suojattujen Toro-viinien köynnösten tukemistapa.

Nykyaikaisen viininviljelyn kehityksen ansiosta saadaan suurempia tuottoasteita (kilogrammaa/hehtaari) vahingoittamatta raaka-aineen laatua. Tinta de Toro -lajikkeen tapauksessa alkuperänimityksellä suojatun Toro-viinin tuote-eritelmässä ilmoitettu enimmäistuotos on tähän mennessä ollut paljon pienempi kuin alueella ja naapurialueilla saadut keskimääräiset tuotokset. Tämä on heikentänyt viinintuottajien nettomarginaalia ja sen myötä viinitilojen kannattavuutta. Siksi tuotos ehdotetaan nostettavan 6 000 kilogrammasta/hehtaari 7 500 kilogrammaan/hehtaari.

4. Toissijaisten Albillo Real ja Moscatel de Grano Menudo -lajikkeiden hehtaarikohtaisen enimmäistuotoksen vahvistaminen

KUVAUS

Eritelmään lisätyille uusille lajikkeille vahvistetaan hehtaarikohtaisen tuotoksen rajat.

Tämä muutos koskee tuote-eritelmän 5 kohtaa ja yhtenäisen asiakirjan 5.b kohtaa.

Tätä muutosta, jolla muutetaan yhtenäistä asiakirjaa, pidetään vakiomuutoksena, koska se ei aiheuta olennaista muutosta suojattuun tuotteeseen, vaan tuote säilyttää maantieteellisen yhteyden kuvauksessa käsitellyt ominaisuudet ja profiilin, jotka aiheutuvat luonnon ja inhimillisten tekijöiden välisestä vuorovaikutuksesta. Muutos ei siksi kuulu mihinkään asetuksen (EU) 2019/33 14 artiklan 1 kohdassa säädetyistä muutostyypeistä.

PERUSTELUT

Albillo Real ja Moscatel de Grano Menudo -lajikkeiden sisällyttäminen toissijaisiin viininvalmistuslajikkeisiin edellyttää tuotannon enimmäismäärien vahvistamista (enimmäistuotos kilogrammoina hehtaaria kohden ja hehtolitroina hehtaaria kohden). Enimmäismäärät on vahvistettu siten, että teknisten tutkimusten mukaan saavutetaan ihanteellinen laatu.

5. Toissijaisten lajikkeiden lisääminen: Albillo Real ja Moscatel de Grano Menudo

KUVAUS

Alkuperänimityksellä suojatun Toro -viinin valmistukseen soveltuviksi on lisätty kaksi uutta lajiketta.

Tämä muutos vaikuttaa tuote-eritelmän kohtiin 6 ja 7.a.2. Se ei vaikuta yhtenäiseen asiakirjaan, koska lajikkeet otetaan käyttöön toissijaisina.

Muutosta on pidettävä vakiomuutoksena, joka ei vaikuta yhtenäiseen asiakirjaan, koska näiden kahden lajikkeen lisääminen ei muuta alkuperänimityksellä suojatun Toro-viinin erityispiirteitä vaan päinvastoin edistää niiden optimointia. Muutos ei vaikuta maantieteelliseen yhteyteen (vaan ainoastaan sanamuotoon, koska uudet lajikkeet mainitaan inhimillisissä tekijöissä), joten tämän vuoksi katsotaan, ettei tämä muutos kuulu mihinkään asetuksen (EU) 2019/33 14 artiklan 1 kohdassa säädetyistä muutostyypeistä.

PERUSTELUT

Nämä kaksi lajiketta kuuluvat alueen perinteiseen lajikevalikoimaan. Näiden kahden viiniköynnöslajikkeen keski-ikä alueella on yli 50 vuotta. Niitä ei alun perin otettu mukaan niiden käsittelyyn liittyvistä syistä (suurempi herkkyys keväthallan ja tiettyjen tuholaisten aiheuttamille vaurioille, pienempi sato jne.) eikä laatuun liittyvistä syistä. Tämä on johtanut lajikeaineiston häviämiseen. Näiden lajikkeiden avulla tuotettujen viinien analyysi on osoittanut, että alkuperänimityksellä suojattujen Toro-viinien ominaisluonne on säilynyt ja että niillä on enologisia laatuominaisuuksia, joita on syytä vaalia.

YHTENÄINEN ASIAKIRJA

1. Tuotteen nimi

Toro

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Viinin/viinien kuvaus

Viini – valko- ja roseeviinit

Valkoviinit:

Ulkonäkö: väriltään vaaleankeltaisesta kullankeltaiseen, ei hiukkasia suspensiossa.

Tuoksu: harteikkaita viinejä, joiden aromit ovat hedelmäisiä ja/tai kukkaisia ja/tai yrttimäisiä; keskivoimakkaita tai kohtalaisen voimakkaita.

Maku: suutuntuma kevyt, jälkimaku keskipitkä tai pitkä, hapokkuus keskisuuri tai hieman suurempi ja tasapainoinen alkoholin ja happamuuden suhde.

Tynnyrissä käytetyt valkoviinit:

Ulkonäkö: väriltään vaaleankeltaisesta kullankeltaiseen, ei hiukkasia suspensiossa.

Tuoksu: harteikkaita viinejä, joiden aromit ovat hedelmäisiä ja/tai kukkaisia ja/tai yrttimäisiä; tynnyrikypsytykselle tyypillisiä tertiääriaromeja. Kohtalaisen voimakkaita tai voimakkaita.

Maku: viinien jälkimaku on keskipitkä tai pitkä, hapokkuus keskisuuri tai suuri ja suutuntuma kohtalaisen voimakas ja niissä puun tertiääriset aromit ovat tasapainossa viinin kanssa.

Roseeviinit:

Ulkonäkö: väriltään hennon vaaleanpunaisesta lohenpunaiseen, ei hiukkasia suspensiossa.

Tuoksu: harteikkaita viinejä, joissa on punaisten tai mustien hedelmien tuoreita (ei kypsyneitä) aromeja; kohtalaisen voimakkaita tai voimakkaita.

Maku: suutuntuma kevyt, jälkimaku keskipitkä tai pitkä, hapokkuus keskisuuri tai hieman suurempi ja tasapainoinen alkoholin ja happamuuden suhde.

(*) Jos viineissä olevien jäännössokerien osuus on vähintään 5 grammaa/litra, niiden kokonaisrikkidioksidipitoisuus saa olla enintään 250 milligrammaa/litra.

Tässä osassa vahvistetut fyysiset ja kemialliset parametrit ovat joka tapauksessa EU:n säädöksissä vahvistettujen rajojen mukaisia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%): 11 Vähimmäishappopitoisuus 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 18 Kokonaisrikkidioksidipitoisuus enintään (mg/litra) 200

Viini – punaviinit

Nuori viini:

Ulkonäkö: kirsikanpunaisesta rubiininpunaiseeen, ei hiukkasia suspensiossa.

Tuoksu: harteikas, punaisten ja/tai mustien hedelmien aromeja; keskivoimakas tai kohtalaisen voimakas.

Maku: suutuntuma keskinkertainen tai runsas, jälkimaku keskipitkä tai kohtalaisen pitkä ja alkoholi- ja happopitoisuus tasapainossa.

Tynnyrissä kypsytetyt punaviinit (myös maininnoilla Roble, Crianza, Reserva ja Gran Reserva):

Ulkonäkö: kirsikanpunaisesta tiilenpunaiseeen, ei hiukkasia suspensiossa.

Tuoksu: harteikas, punaisten ja/tai mustien hedelmien ja/tai puun aromeja; keskivoimakas. Lisäksi niissä on tynnyrille ominaisia tertiäärisiä aromeja, joiden voimakkuus vaihtelee keskivoimakkaasta kohtalaisen voimakkaaseen iän mukaan.

Maku: suutuntuma keskinkertainen tai runsas, jälkimaku keskipitkä tai pitkä; tasapainoinen.

Tässä osassa vahvistetut fyysiset ja kemialliset parametrit ovat joka tapauksessa EU:n säädöksissä vahvistettujen rajojen mukaisia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%): 12,5 Vähimmäishappopitoisuus 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 20 Kokonaisrikkidioksidipitoisuus enintään (mg/litra) 150

5. Viininvalmistusmenetelmät

a. Erityiset viininvalmistusmenetelmät

Erityinen viininvalmistusmenetelmä

— Rypäleiden todennäköinen alkoholipitoisuus vähintään: 10,5 tilavuusprosenttia

— Enimmäistuotos: 72 litraa / 100 kilogrammaa rypäleitä.

Viinien valmistusta koskeva rajoitus

Valkoviinit on valmistettava yksinomaan valkoisista rypälelajikkeista (Malvasía Castellana, Verdejo, Moscatel de Grano Menudo ja Albillo Real).

Roseeviinit on valmistettava sallituista punaisista ja valkoisista rypälelajikkeista (päälajikkeet ja toissijaiset lajikkeet).

Punaviinit on valmistettava yksinomaan Tinta de Toro- ja Garnacha Tinta -lajikkeista. Punaviinejä saa valmistaa ainoastaan kahta tyyppiä: viini, jossa on vähintään 85 prosenttia Garnacha Tinta -lajiketta, ja viini, jossa on vähintään 75 prosenttia Tinta de Toro -lajiketta.

Viljelymenetelmä

— Viiniköynnösten vähimmäistiheys: 500 viiniköynnöstä/hehtaari

— Viiniköynnösten koulintaan voidaan käyttää goblet- tai espalier-menetelmää.

— Sekaviljelmät, joissa kutakin lajiketta ei ole mahdollista korjata erikseen, eivät ole sallittuja.

b. Enimmäistuotokset

Garnacha Tinta, Malvasía Castellana (Doña Blanca), Verdejo, Albillo Real ja Moscatel de Grano Menudo.

9 000 kilogrammaa rypäleitä hehtaaria kohden

64,80 hehtolitraa/hehtaari

Tinta de Toro

7 500 kilogrammaa rypäleitä hehtaaria kohden

54,00 hehtolitraa/hehtaari

6. Rajattu maantieteellinen alue

Maantieteellinen alue sijaitsee Kastilian ja Léonin länsiosassa, kaakkoon Zamoran maakunnasta. Alueeseen sisältyy osa seuraavista luonnonalueista: Tierra del Vino, Valle del Guareña ja Tierra de Toro Se rajoittuu Tierra del Panin ja Tierra de Camposin tasankoihin, jotka kattavat 62 000 hehtaarin alueen.

Alue kattaa seuraavat kunnat:

Zamoran maakunnassa: Argujillo, La Bóveda de Toro, Morales de Toro, El Pego, Peleagonzalo, El Piñero, San Miguel de la Ribera, Sanzoles, Toro, Valdefinjas, Venialbo ja Villabuena del Puente.

Valladolidin maakunnassa: San Román de Hornija, Villafranca del Duero, Villaester de Arriban ja Villaester de Abajon viininviljelyalueet sekä Pedrosa del Reyn kunta.

7. Pääasialliset viininvalmistuksessa käytettävät rypälelajikkeet

DOÑA BLANCA – MALVASÍA CASTELLANA

TEMPRANILLO – TINTA DE TORO

VERDEJO

8. Yhteyden/yhteyksien kuvaus

Ilmasto-olosuhteet (erittäin kylmät talvet, paljon aurinkoa ja suuret lämpötilavaihtelut) vähentävät viiniköynnösten tuottavuutta. Ne, samoin kuin eri maalajit (hiekkapitoisia hiesuja, joille lajike valitaan maalajin mukaan; neutraali pH-taso; vähän orgaanista ainesta, jota viininkasvattajat lisäävät maanparannusaineiden muodossa), vaikuttavat viinien aromeihin, rakenteeseen ja korkeaan alkoholipitoisuuteen. Lisäksi maaperän korkea rautapitoisuus yhdessä goblet-koulintamenetelmän käytön ja viinitilojen korkean iän kanssa vaikuttavat siihen, että nämä viinit sisältävät runsaasti pigmenttejä.

9. Olennaiset lisäedellytykset (pakkaaminen, merkinnät, muut vaatimukset)

Oikeudellinen kehys:

Kansallinen lainsäädäntö

Lisäedellytyksen tyyppi:

Pakkaaminen rajatulla maantieteellisellä alueella

Edellytyksen kuvaus:

Viinien pullotus ja kypsyttäminen pullotuksen jälkeen ovat siinä määrin olennainen osa viininvalmistusprosessia, että tässä eritelmässä kuvatut aistinvaraiset, fyysiset ja kemialliset ominaisuudet voidaan taata vain, jos kaikki viinin käsittelyyn liittyvät toimet toteutetaan tuotantoalueella. SAN-nimityksen kattamien Toro-viinien pullotus on yksi kriittisistä tekijöistä, joiden avulla saavutetaan eritelmässä määritetyt ominaisuudet. Tästä syystä sekä laadun varmistamiseksi ja alkuperän ja valvonnan takaamiseksi pullotus on toteutettava tuotantoalueen pullottamoissa sijaitsevissa viinikellareissa.

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Perinteistä mainintaa ”ALKUPERÄNIMITYS” (”DENOMINACIÓN DE ORIGEN”) voidaan käyttää merkinnöissä maininnan ”SUOJATTU ALKUPERÄNIMITYS” (”DENOMINACIÓN DE ORIGEN PROTEGIDA”) sijasta.

Viinien merkinnät voivat sisältää maininnat ”ROBLE” [TAMMI] ja ”FERMENTADO EN BARRICA” [KÄYTETTY TYNNYRISSÄ]. Perinteisiä mainintoja ”CRIANZA”, ”RESERVA” ja ”GRAN RESERVA” voidaan käyttää punaviineissä sillä edellytyksellä, että viinit täyttävät voimassa olevassa lainsäädännössä vahvistetut ehdot.

Linkki eritelmään

www.itacyl.es/documents/20143/342640/PPta+Mod+PCC+DO+TORO+Rev+3_CCa.docx/1f718e2c-e77b-c3dd-471c-38cb0bba6e49?

(1) EUVL L 9, 11.1.2019, s. 2.